次陳府教喜晴古句且踐蘇山之韻
作者：蕭立之
朝代：宋

paragraphs: 梅花樹頭春雪晴，長廊僧定客夢醒。
蛾眉豆熟櫻笋老，兩月風雨雲屏屏。
暄寒倏忽變氣候，客衣單夾煩調停。
移船避漏送白日，一根露草棲風蜓。
蛙衣陵屯分變化，蘇山雲中幾秋夏。
欲携吟卷相追隨，呈佛不堪仙可嚇。
歸期得請那可料，炊米僧厨猶欠賈。
吞腥啄臭欲可爲，快理紅藤趁今暇。